Semsûr

Semsûr () bajarekî Bakurê Kurdistanê ye û navenda rêveberiya parêzgeha Adiyemanê ye. Li gorî daneyên sala 2021ê nifûsa bajêr 267.131 e.

 Nav 

Hisn Mensûr (Kela Mensûrê) navê herî kevn ê bajêr e. Piştî avabûna Komara Tirk navê bajar wekî Adiyaman hatiye guhertin. Bi kurdî jê re dibêjin Semsûr. Wekî din çend navê wê yên ku pir nayên zanîn hene weke: Kor Semsûr, Wadî leman, Yadîyeman. Ji gor balekê jî di mehna welatê dayîkê de tê gotin ku "Ya-dê-ya-min".

 Dîrok 

Dîroka Semsûrê li gorî lêkolînên ku li Şikefta Palaniyê hatine kirin heya berî zayînê(BZ) 40.000’an dihere. Li gorî dîroka nivîskî, tê diyarkirin ku gelê yekemîn ku li derdora Semsûrê cîwar bûye, yek ji gelên qewmên Hînd û Ewropî gelê Hîtîtî ye. Piştî Hîtîtiyan jî li herêma Semsûrê gelek şaristanî bûne desthilatdar û bajar di tesîra van şaristaniyên hatî û çûyî de maye.

Dema Hîtîtiyan (BZ 1650-1340):

Di dema Qiral Telepinusê yekem de Şaristaniya Hîtîtî desthilatdariya xwe li Anatoliyê bi hêz kiribû. Li gorî nivîskên Bogazkoyê, Semsûr jî di vê demê de diket nava sînorên Şaristaniya Hîtîtiyan. Piştî Telepinus serweriya Hîtîtîyan li herêmê qels bû.

Dema Hûrrî û Mîtanniyan: (BZ 1340-1000)
Hûrriyan BZ sedsala XIV’an de Hûrriyan desthilatdariya herêma Semsûrê bi dest xistin.
Tê îdîakirin ku şikeftên li Çiyayê Nemrûd bermayiyên Hûrriyan in. Mîttaniyan desthilatiya Hûrriyan têk bir û serweriya herêmê bi dest xist.
Tê zanîn ku BZ di navîna sedsala 15’emîn de, Mîttanî li herêma Meletiyê desthilatdar bûn.

Qiraltiya Kummuh: (BZ 1000-708)

Piştî hilweşîna Hîtîtiyan, li Mezopotamyaya Jorîn ji aliyê sîyasî ve gelek guherîn pêk hatin. Li cihên di bin desthilatdariya Mîtanniyan de dewletên nû derketin holê. Di BZ 1000’an de li herêma Semsûrê Qiraltiya Kummuh hate damezrandin.

Qiraltiya Asûran: (BZ 708-605)

Di BZ 708’an de di navbera Qiraltiya Kummuh û Asûriyan de şerê rû da û Qiraltiya Kummuh têk çû. Qiralê Asûran Sargonê II. herêm bi dest xist û piraniya niştecihan sirgûnî Mezopotamya Başûr kir.

Dema Persan: (BZ 553-333)
BZ 553’an de hikûmdarê Îranê Keyxusrew sînorên Anatolyayê yên heya Qizilirmakê bi dest xistin.
Bi vê yekê re Semsûr jî tevî sînorên Persan bû.

Dema Helenîstîk: (BZ 333-323)

BZ 333’yan de Îskenderê Mezin hikûmdarê Persan Dariusê III. têk bir û axa Persan a li Anatolyayê tevî ya Împeratoriya Îskender bû.

Qiraltiya Selokîd: (BZ 305- BZ 69)

Piştî mirina Îskenderê Mezin, di navbera kurên wî de pevçûna desthilatdariyê derket. Ji kurên wî Selevkosê I. BZ 305’an de bi tevahî bû desthiladarê dewletê û li herêma ku Semsûr jî tê de Qiraltiya Selokîd damezrand.

Qiraltiya Komagênê: (BZ 69-PZ 72)

Dîroka Komagênê bi serhildanekê dest pê dike. Piştî ku serhildan hate serkutkirin jî Komagênê ji bo serfiraziya xwe ketin nava hewldanan. Mîtradates I Kallinikos bi keça qiralê Împeratoriya Seleukî, Laodikê re zewîcî û kurê Mithradates Antîoxos I Theos BZ 69’an de derket ser text û ew dem weke dîroka damezrandina Qiraltiya Komagênê hate qebûlkirin. Lê di dema Antîoxos IV Epîfanês. de navbera Împeratoriya Romê û Qiraltiya Komagênê xera bû û Roma, Antiochosê IV. ji desthilatdariyê xist û di PZ 72’an de Komagênê weke parêzgehekê bi Sûriyê ve girêda.

Dema Împeratoriya Romayiyan: (72- 395)

Piştî ku desthilatdariya Komagênê qediya, Împeratoriya Romê li Semsûrê li hemberî Persan gelek lejyon ( yekîneyên leşkerî) bi cih kirin. Di vê demê de Samsat jî kirin baregeheke leşkerî.

Dema Bîzansiyan: (395-636)

Di 395’an de Împeratoriya Romê weke Romaya Rojhilat û Romaya Rojava bû du perçeyan. Romaya Rojhilat navê Bîzans wergirt û bû desthilatdarê herêmê.

Dema Emewiyan: (670-758)

Artêşa Emewiyan di sala 670’an de kete herêma ku Semsûr jî tê de ye û cihên sereke yên weke Semsûr û Samsatê hatin bidestxistin. Piştî ku Emewiyan Semsûr bi dest xistin îcar bêgav man ku bi Abbasiyan re mijûl bibin.

Dema Abbasiyan: (758-958)

Piştî ku Abbasiyan Emewî têk birin, Semsûr kete bin desthilatiya Abbasiyan. Lê di sedsala X. de desthilatdariya Abbasiyan hilweşiya û bandora Selçûkiyan dest pê kir.

Dema Selçûkiyan:

Di 1066 de serfermandarê Selçûkiyan Derdora Semsûrê bi dest xist lê ji ber geremolên derketî neçar ma ku bi şûnde vegere. Piştî Şerê Milazgirê Selçûqî bi hêztir bûn û di 1082’an de Semsûr bi dest xistin. Di 1239’an de Baba Îshak li hemberî Selçûkiyan li Semsatê serhildanek li dar xist û Selçûkiyan serhildan bi zorê serkut kirin.

Dema Memlûk û Dulqediriyan:

Di 1243’yan de Selçûkî li hember artêşa Mongolan têk çûn û bi vê yekê re Mongolan gelek der bi dest xistin. Di 1250’an de herêma Semsûrê kete bin desthilatdariya Mongolan. Memlûkan piştre bi alikariyê, herêma Semsurê dîsa bi dest xistin. Dulqediriyan di bin desthilatiya Memlûkan de serweriya xwe li derdora Semsûrê îlan kir.

Dema Împeratoriya Osmaniyan:

Têkiliya Semsurê bi Împeratoriya Osmaniyan re yekem car di 1398’an de bi êrîşa Beyazidê I. dest pê kir û di 1516’an de dema Yavuz Selîm Amed zeft kir Semsûr bi tevahî ket bin destê Împeratoriya Osmaniyan. Di bin desthilatdariya Împeratoriya Osmaniyan de Semsûr piştî 1516’an weke sencaxekê bi parêzgeha Mereşê ve hate girêdan. Di 1531’an de weke qezayekê bi sencaxa Elbîstanê ve hate girêdan û piştre jî di 1563’an de dîsa bi Mereşê ve hate girêdan. Piştî Tenzîmatê di 1849’an de weke sencaxekê bi vîlayeta Amedê ve hate girêdan. Di 1859’an de bi sencaxa Meletiyê û di 1883’an de bi vîlayeta Elezîzê ve hate girêdan.

Dema Komara Tirkiye:
Semsûr di 1’ê Berfanbarê 1954’an de ligel navçeyên Besnî, Gerger û Kolikê ji bajarê Meletiyê veqetî û bû bajar.

 Parêzgeha Semsûrê 

9 şaredê/navçe, 19 şaredarî û 427 gund heye.

 Semsûr - Semsûr, Akpinar, Çalgan, Koc Alî, Quyuçak
 Bêsnî - Bêsnî, Keysun, Qizlîn (senter: Sahandîl), Siwarî, Şambayat
 Çêlikan - Çêlikan
 Aldûş - Aldûş, Taraksu (senter: Tîllo)
 Sergol - Sergol, Belweren, Perwerî (senter: Perwerî Mazîn)
 Kolîk - Kolîk, Tûxarîs, Alut (senter: Tawsî), Narince
 Semîsad - Semîsad
 Sinciq - Sinciq (senter: Bîrîmşe)
 Tût - Tût

 Kronolojiya bajêr 

Berî Îsa(zayîn)
 1650-1340 Dema Hîtîtiyan
 1340-1000 Dema Mitanî û Hûriyan
 1000-708b Hikûmdariya Kummuh
 708- 605 Hikûmdariya Asûriyan
Piştî Îsa (zayîn)
 72-395 Împeratoriya Romayiyan
 395- 636 Dema Bîzansiyan
 670- 758 Dema Emewiyan
 1226 Dema Selçûqiyan
 1517 Dema Osmaniyan
 Erdnîgarî 

 Sînorên Bajêr 

Bajar di nav parelelên 37° 25' û 38° 10' bakur û merîdiyenên 37° 25' û 39° 15' rojhilat de ye. Sînorên bajêr li bakûr bi Melediyê, li rojava bi Meraşê, li başûr bi Ruhayê, li rojhilat bi Amedê u rojavayê başûr ji Eyntawê ra tê girêdan.

 Taybetiyên erda bajêr 

Pîvana erda bajêr 7.614 km² ye. Belavbûna erdê li gora şeklê ser erdê wiha ye: deşt ji % 10,7, zozan ji % 3, plato ji % 34,1 û çiya ji %52,2. Ji % 88 yê gel bi çandinîyê re mijûl dibe. Li herêmê behîv, genim, fistiqên şamî, tirî û titûn herî pirtir tên çandin.

 Avhewa 

Li bajêr avhewa (îklîm) Behra Sipî serdest e. Havînan hewa germ û ziha û zivistanan jî sar û bi şilî û şepelî derbas dibe.

 Çiyayên herêmê 

Çiyayê Bezar (1.050 m) Çiyayê Reş (1.115 m), Çiyayê Boz (1.200 m), Çiyayê Borik (2.110 m), Çiyayê Nemrûd (2.150 m), Gordik (2.206 m), Dîbek (2.549 m), Çiyayê Spî (2.551 m)

 Deştên Herêmê 

Deşt li heremê kêm in, tenê deşta Kaxta (Kolik) û Semsûrê mezinbûna wan digihîje 800 km² yê.

 Çem û gol 

Firat, Sofraz, Kaxta û Aqsû çemên herî mezin in ku li herêmê diherikin. Li herêmê tenê çar golên biçûk hene. Di wan golan de masî jî tên girtin. Sergol (5 km²), Azaplî (4 km²), Îneklî (3 km²), Abdulherap (2,5 km²).

 Babetên heywanan 

Nifûsek mezin li bajêr haywanan xwedî dikin. Ji bilî heywanên kedî, di nava hudûdên herêmê de berazên kovî, werdekên kovî, û qazên kovî jî li dora golan peyde dibin. Ji bo nêçîra kewan herêm pir musaîd e.

 Aborî 

 Serwetên bin erdê 

Madenên herî pir ku li herêmê ji bin erdê dertên; sifir û krom in. Van salên dawiyê li herêmê damarên petrolê jî hatine dîtin.
Dewlemendiyên Binerdê:

Devera Semsûrê ji aliyê madenan dewlemend e. Di serî de neft, sifir hesin,manganez,fosfat,gil,rêjî tê derxistin.Ji van ê herî pir tê hilberandin neft e.
Li gelek herêmên bajêr bîrên neftê hene. Hêştiran,rojavayê Firatê,Akpinar,Kifrî,Tûreşk,,Karakuş,
Lîlan bîrên sereke yên neftê ne.Di salên dawîn de hilberîna neftê her çiqas kêm bûye jî disa rêjeya hilberînê girîngiya xwe diparêze.
Ji bilî neftê li
 Cêlikan: sifir ,hesin, fosfat
 Bêsnî: Manganez, fosfat,
 Serêgolê: Rêjî ,manganez, fosfat, gil
 Semsat: Gil
 Tût: Manganez
 Navend: manganez, fosfat, gil
 Kolik: gil tê hilberandin.

 Ciyên turîstîk û gerê 

Ji alî tarîxê ve bajar pir dewlemend e. Çiyayê Nemrûdê ciyê herî pir naskirî ye ku turîst ji her deverên dinyayê tên û çiya ziyaret dikin. Ciyên wek Golbaşî, Orenli û Başpinar jî ji bo ger û seyranan musaîd in. Wekî din; Girê Qereqûş, kelha Kolikê, Arsemiya, Perre (bajarekî antîk ku di demê Komeganyan de mayî ye, 5 km dûrî bajêr li aliyê bakûr ve), Dêrik (kelheyek li Gergerê) Şikefta Palaniyê, Goristana Turişê (di demê Roma yê de maye, goristan hemû li berên qewirî pêkhatine.) Kelha Hisni mansûr ê, Pira Cender ê, Kaniya zerban ê, ava sipî û hwd.

 Çand û huner 

 Ol û civak 

Piraniya nifûsê misilman e , pir kêm xiristiyan jî hene. Kurd (zaza û kurmanc) piraniya gelheyê (nufûs) tînin pê. Wekî din tirk jî li herêmê pir kêm hene.

Bi taybetî gelê Semsûr ê nûfûsa wê sedî re 25 Elewî ne, siniyên wan jî henefî ne.

 Xwarinên herêmê 

Kutilkên dagirtî, Çîgê goşt(çiğ köfte), nahna kifte, danreş, bilxurê sîrê, kifta bi mast xwarinên herêmî e ku yên herî pir tên xwarin li herêmê.

Parsûyên dagirtî, parsûyên vale, Şorbe meyr, dew li ser, tevlihev,hewrişk,şilikî, hesîde, Cemêlî, ardemot, kuncemot, tophelwa,mencik, bostanî,Cacixa pirparê(Ew gelek meşûre û teybetî Semsûrê ye, dançîgî nîskan, gêrmiya mirîkê, tirşikê balcana,Qulotik,pehnkî,tirşikê kulindira, cacixê qişikan, qatmê siwaran, qatmê sîrîm, qatmê pincêr.sîre mast, tirşikê qalikan, qêyxane.

 Kincên herêmê 
 Kincên herêmê, wek mina bajarên kurdistanî ye. Mêr û jin herdu tev jî şal li xwe dikin. Jin serê xwe, bi kitana spi, digrin.

 Lîsteya gundan 

 Nav  Bi tirkîArix  BozpınarPîrax  KavaklıKilelan  AktoprakBerbût  ErikliSerîce  SarıcaBersomîk  TütenocakPilêş  BağbaşıKilîsk  EsendereTawsî  DamlacıkKakşêr  SırakayaBervedol  GölgeliXeştûr  AkdoğanHopak  KoçtepePevrikan  KayadibiMazêl  BölükyaylaXemşüg  BoğazkayaŞexmîr  YediolukŞêxan  DerinsuQozan  KozanArtan  PınaryaylaSermikan  KaşköyHarun  OlgunlarSimîli  ToptepeAxgewr  KemerkayaGirik  BoğazözüKomîr  KömürKeluz/Millik  DüzceÎgundî  YeniceMadun  SerhatlıHêştiran  ÇemberlitaşÇarkezi  UzunpınarHosmosu  GözebaşıTirintil  İncelerElîfî  İpekliSelamût  SarıharmanDolik/Tolik  ÇayırlıÇavişi  İncebağHozrin  KuştepePêşpinî  AydınlarGirê Reş  KarahöyükQereqoc  KarakoçTerman  AydınçolukHalkuto  SarıkayaMestan  Mestan ?  KavakŞehinkan  DoğanlıŞêxmûr  ÇatalağaçKerikan  GökçayBûbikan  BağlıcaQoçelî  KoçaliKurêmilî  AğaçkonakKurab  Varlık  Dol  ÇamlıcaTilkiyan  UzunköyAzikan  YazıbaşıGomikan  ÇamyurduBalyan  TekpınarŞêxlera Jorîn  KuşakkayaFerxikan  KayaönüMalabavê  AhmethocaHecîwerd  OlukluAxçil  AkçalıZey  İndereAlbîr  YeşiltepeRezib  KayatepeTayyibiye  EsenceAxikan  KarakoyunHaydaran  TaşgedikAlxan  OrmaniçiKoru  KoruköyMisûrkan  YenigüvenPiran  ÖrenliKerkişin  EsentepeÇinarik  UlubabaQırıklı  DardağanPişinîk  DurukaynakLif  GüneşliDilqicix  AtaköyKûlika Reş  TekpınarKûllûm  BaşpınarMezgitli  BağdereÎzdik  Çobandede  Çalxan  BağpınarÇençen  YazıcaGirê Boz  BozhüyükKerdiz  YazlıkTurûş  KuyuluXosirge  TaşpınarAxçik  BeşyolLokman  LokmanVartan  VartanKilîsik  GüzelyurtHecîxelîl  HacıhalilPalaş  GümüşkayaKemeredîn  IşıklıXolxolik  AkyazıGemrik  DurakKuristan  ÜçdirekFirlaz  IlıcakXorraf  ElmacıkKom  YayladamıÇeqal  YarmakayaGirê Gulaf  AlıbeyEnnab  UgurcaGirê Betal  BattalhüyükQaqûrtlî  CaylıGergeran  GöztepeBalyan  YaylakonakPalaniyê  PalanlıBêbek  BebekQucaq  KuyucakAxcin  AğcinXozgirt  BoztepeKoşin  EkinciHisnîmensûr  EümansurHesencix  HasancıkTolemez  DandırmazDawudxan  DavuthanAxdere?  AkdereAxdikan  KaragölBorgenek  BörkenekÇamqazî  ÇamgaziQindiralî  KındıraliDewran?  DoyranQereqoca Jor?  PaşamezrasıHesenkêndî  HasankendiQizilciq  KızılcahöyükQarîciq  AtakentKilofkî  Külafhöyük

 Çavkanî 

 Rojnameya Semsûr(Gazete Semsur)www.rojnameisemsur.com (dîrok)
 www.adîyaman.bel.tr (dîrok)
 www.kahta.gen.tr (dîrok)

Kategorî:Bajarên Bakurê Kurdistanê
Kategorî:Cihên arkeolojîk ên Yewnana kevnare li Tirkiyeyê